text: Tjente 105 mio. kr. på juletræer
  09 december 2013 kl. 13.19
  Midt i højsæsonen for salg af juletræer kan den største udbyder i Danmark, Green Team Group i Sdr. Omme, noterer sig et trecifret millionoverskud på sidste års handel.
  Juletræsproducenten fik i regnskabsåret 2012-1013 et overskud på 105,4 millioner kroner. Det er mere end en fordobling i forhold til året før. Da var overskuddet 52 millioner kroner.
  Green Team Group har mere end fordoblet sin omsætning - fra 67,1 
  mio. kr. til 152 mio. kr. i sidste regnskabsår.
  
  Solgte 1,8 mio. træer
  Salget af juletræer vokser fra år til år. Sidste jul blev der solgt 1,8 millioner juletræer fra Green Team Group. Et tal, firmaet forventer vil være 10 millioner om seks år.
  - I Østeuropa og Rusland går trenden mod flere naturtræer af bedre kvalitet, så her er et kæmpe potentiale med en samlet efterspørgsel bare i Rusland på cirka 23 millioner naturtræer om året, siger marketingschef i Green Team Group, Kasper Vedsted Andersen til Vejle Amts Folkeblad.
  